choke
Store norske leksikon,Teknologi og industri,Transport,Bil,Bilfag,Bilens motor
Choke er bilens kaldstartsystem, en del av forgasseren i eldre biler. Dagens biler har direkte eller indirekte drivstoffinnsprøytning. Kaldstartsystemet i forgassersystem fungerer enten i form av et chokespjeld plassert øverst i forgasserens hovedløp, eller som en egen startforgasser montert på siden av hovedforgasseren.
Ved lave temperaturer må man øke de lettantennelige bestanddelene i bensinen for å starte en bil. Ved bruk av chokespjeldet reduseres mengden luft i forhold til mengden bensin, og bensin/luft-blandingen blir fetere. Motorens varme sørger for optimal fordampning av bensinen, og antenningen kan skje. Startforgasseren reduserer ikke luftmengden, men gir et bensintilskudd i tillegg til forgasserens øvrige systemer.Av miljømessige årsaker begynte bilindustrien å montere automatchoke på bilene rundt 1965. Dette fungerer slik at en bimetallfjær som varmes opp parallelt med motoren, slår av chokesystemet. Les mer i Store norske leksikon bil forgasser